આ અહેવાલ મુજબ મંત્રાલયની દેખરેખ હેઠળના ૩૫૦ પ્રોજેક્ટ્‌સમાંથી રેલવેના ૩૬ પ્રોજેક્ટ્‌સમાં ૧૨ મહિનાથી લઈને ૨૬૧ મહિના સુધીનો વિલંબ થયો છે. રેલવે બાદ પાવર સેક્ટર બીજું એવું ક્ષેત્ર છે જ્યાં પ્રોજેક્ટ વિલંબમાં મુકાવાથી ખર્ચનો બોજ સૌથી વધુ વધી ગયો છે. આંકડા મંત્રાલય દ્વારા નિરિક્ષણ કરવામાં આવતા ૧૨૬ પાવર પ્રોજેક્ટ્‌સમાંથી ૪૩ પ્રોજેક્ટ્‌સ પરનો બોજ રૃ. ૫૮,૭૨૮.૨૩ કરોડ વધી ગયો છે.આ ૪૩ પ્રોજેક્ટ્‌સનો મૂળ ખર્ચ રૃ. ૧૦૪,૪૪૯.૬૨ કરોડ હતો, જે વધીને અંદાજે રૃ. ૧૬૩,૧૭૮.૪૫ કરોડ થઈ ગયો છે. અહેવાલ મુજબ પાવર સેક્ટરના ૧૨૬ પ્રોજેક્ટ્‌સમાંથી ૬૪ પ્રોજેક્ટ્‌સ ૨ મહિનાથી લઈને ૧૩૬ મહિના સુધી વિલંબમાં મુકાયા છે.